MONO พุ่งกระฉูด22% สวนภาวะตลาดฯ คาดเก็งฯแผนล้างขาดทุนสะสม-ลุ้นปีนี้พลิกมีกำไร
MONO พุ่งกระฉูด22% สวนภาวะตลาดฯ คาดเก็งฯแผนล้างขาดทุนสะสม-ลุ้นปีนี้พลิกมีกำไร
MONO พุ่งกระฉูด22% สวนภาวะตลาดฯ คาดเก็งฯแผนล้างขาดทุนสะสม-ลุ้นปีนี้พลิกมีกำไร
18 ก.พ. 2563

ผู้สื่อข่าวรายงานว่า บริษัท โมโน เทคโนโลยี จำกัด (มหาชน) หรือ MONO ณ เวลา 15.07น. อยู่ที่ระดับ 1.00 บาท บวก 0.18 บาท หรือ 21.95% ราคาหุ้นวิ่งแรงสวนภาวะตลาดฯ โดยดัชนี SET ณ เวลา 15.12 น. อยู่ที่ระดับ 1,515.05 จุด ลบ 12.20 จุด หรือ 0.80% ด้วยมูลค่าซื้อขาย 32,846.57 ล้านบาท

อนึ่งก่อนหน้านายปฐมพงศ์ สิรชัยรัตน์ ประธานเจ้าหน้าที่บริหาร MONO  เปิดเผยว่า บริษัทวางแผนธุรกิจในช่วง 3 ปี (ปี 63-65) โดยตั้งเป้ารายได้จะปรับขึ้นไปแตะ 5 พันล้านบาทในปี 65 แม้ว่าใน 62 คาดว่ารายได้จะพลาดเป้าหมาที่วางไว้ในระดับ 3.5 พันล้านบาท อย่างไรก็ตามคาดว่าจะสามารถล้างขาดทุนสะสมที่มี 1.58 พันล้านบาทภายใน 3 ปีนี้ โดยจะพลิกกลับมามีกำไรในปี 63
สำหรับรายได้หลักในช่วงแผนดังกล่าวจะยังมาจากธุรกิจสื่อ คือ ช่อง MONO 29  , MONO MAX และมีรายได้จากธุรกิจใหม่ จะมาจากการร่วมมือกับบมจ.ทริปเปิลที บรอดแบนด์ (3BB) ให้บริการ IPTV
นายปฐมพงศ์ กล่าวว่า บริษัทวางแผนงานในปี 63 จะมีรายได้เพิ่มขึ้นจากการปรับขึ้นราคาค่าสื่อโฆษณาของช่อง MONO 29 ซึ่งเป็นรายได้หลัก 80% ของบริษัท รวมทั้งรายได้จากธุรกิจส่วนอื่นๆ มีแนวโน้มที่ดีขึ้น ได้แก่ รายได้จาก MONO MAX, รายได้ sponsership, รายได้จากทีวีโฮมช้อปปิ้ง และ รายได้จากภาพยนตร์ คิดเป็น สัดส่วน 6.1%, 7.15%, 3.5% และ 2.2% ตามลำดับ
ทั้งนี้ ช่อง MONO 29 บริษัทได้ปรับขึ้นราคาค่าสื่อโฆษณา 80-120% โดยในช่วง Prime Time ปรับขึ้นกว่าเท่าตัวจากเดิม 1.5 แสนบาท/นาที เป็น 3 แสนบาท/นาที โดยอัตราใหม่จะเริ่มในเดือน ม.ค. 63 ซึ่งเท่าที่ได้เจรจากับเอเยนซีก็ได้รับผลตอบรับค่อนข้างที่ดีในช่วงเวลา 2 เดือนที่ผ่านมา เนื่องจากก่อนหน้านี้ราคาสื่อโฆษณาของช่อง MONO 29 ต่ำกว่าความเป็นจริงอยู่ราว 67% ขณะที่เรทติ้งรั้งอันดับที่ 3 (สัดส่วน 10.5%) ตามหลังช่อง 3 และช่อง 7 ซึ่งถือว่าเติบโตเร็วกว่าคาดในฐานะ MONO เป็นช่องใหม่
ในช่วง 2 ปีที่ผ่านมา MONO 29 สามารถยืนอยู่ในอันดับที่ 3 ได้อย่างมั่นคง ทั้งนี้คาดว่าหลังปรับราคาสื่อโฆษณาจะทำให้รายได้ส่วนนี้เติบโต 12-15% ภายใน 3 ปี
สำหรับผลประกอบการของปี 62 คาดว่าจะยังขาดทุนต่อเนื่องจากปี 61 ที่มีผลขาดทุน 193 ล้านบาท โดยในงวด 9 เดือนแรกของปีนี้บริษัทมีผลขาดทุน 385 ล้านบาท เทียบกับงวด 9 เดือนปี 61 มีผลขาดทุน 37 ล้านบาท ขณะที่ไตรมาส 3/62 มีผลขาดทุน 177 ล้านบาท เพิ่มขึ้นจากไตรมาส 3/61 ที่มีขาดทุน 70 ล้านบาท เนื่องจากมีค่าใช้จ่ายพนักงานจากการปรับลดจำนวนลง 15% เพื่อลดขนาดองค์กร
ในด้านรายได้ในปี 62 พลาดจากเป้าหมาย 3.5 พันล้านบาท โดยในงวด 9 เดือนแรกของปีนี้ทำรายได้ราว 1.7 พันล้านบาท ลดลงจากงวดเดียวกันของปีก่อนที่มีรายได้ 1.9 พันล้านบาท